cyanic-selkie/wikianc huggingface dataset:
Hiukset
Hiukset kirjallisuudessa
thumb|200px|left|Kuvitusta Tähkäpää-satuun, jossa sankari kapuaa torniin neidon hiuksia pitkin Hiukset ovat olleet suosittu aihe kirjallisuudessa kuten uskonnollisissa teoksissa ja myyteissä, kansantaruissa ja saduissa mutta myös nykyaikaisessa kaunokirjallisuudessa. Kertomukset ovat heijastaneet hiusten asemaa yksilön, yhteiskunnan ja uskonnon suhteen. Kansantarinoiden kautta välitetään myös kauneusihanteita, ja vallalla oleva käsitys kauniista hiuksista pitkinä ja vaaleina esiintyykin tarinoissa usein. Joissain tarinoissa omista hiuksista luopuminen jostain hengellisestä syystä nähdään esimerkillisenä, ja toisaalta hiuksiin liittyvien sosiaalisten normien rikkominen johtaa vakaviin seuraamuksiin.
Hiukset esiintyvät monissa luomistaruissa: esimerkiksi muinaisskandinaavisessa luomistarussa puut syntyvät Ymir-jättiläisen hiuksista. Monissa myyteissä naisen hiukset muuttuvat käärmeiksi: näistä tunnetuimpia on kreikkalainen Medusa-myytti, mutta myös Afrikassa ja Intiassa tunnetaan samanlaisia tarinoita.
Monien afrikkalaisten ja amerikkalaisten kulttuurien myyteissä hiukset on nähty lahjana Jumalalta, myönteisten ominaisuuksien symbolina ja linkkinä henkimaailmaan. Vanhassa testamentissa Simsonin hiukset ovat hänen voimansa lähde, joka katoaa, kun Delilah leikkaa hänen tukkansa.
Keskiaikaisissa kansantarinoissa ja saduissa hiukset esiintyvät usein. Grimmin veljesten tunnetussa sadussa Tähkäpää torniin suljettu neito pakenee auttamalla pelastajansa ylös pitkillä hiuksillaan.
O. Henryn tunnetussa ironisessa kertomuksessa köyhä newyorkilaismies ostaa vaimolleen kampoja ja vaimo miehelleen kellonvitjat. Saadakseen rahat lahjoihin nainen on kuitenkin myynyt hiuksensa ja mies kellonsa.
Jyväskylän ylioppilasteatteri
pienoiskuva|Jyväskylän ylioppilasteatterin logo, jossa kirjaimet JYT muodostavat teatterinaamion. Jyväskylän ylioppilasteatteri (JYT) toimii Jyväskylän yliopiston ylioppilaskunnan piirissä. Se aloitti toimintansa syyskuussa 1960 silloisen Kasvatusopillisen korkeakoulun opiskelijoiden teatteriryhmänä. Taiteellisia voittoja JYT sai muun muassa 1970-luvulla Markus Packalénin ohjauksilla Aristofaneen Rauha (1975) ja Bertolt Brechtin Sezuanin hyvä ihminen (1976).
1980-luku oli JYT:n kukoistuskausi. Tuolloin teatterissa työskenteli kaksi erityisen lupaavaa ohjaaja-käsikirjoittaja-näyttelijää. Sirkku Peltolan näytelmistä Pikku Jättiläinen (1986) ja Maailman baari (jossa Torstin roolissa Jukka Keinonen) - muodostui suorastaan kulttinäytelmiä. Samaan aikaan alkoi JYT:ssä ohjaaja Juha Hurmeen monipolvinen tie, joka 1980-luvulla vei Yövieraat- ja Nälkäteatteri-ryhmien perustamiseen.
Näkyvintä JYT:n toimintaa ovat näytelmäproduktiot, joita JYT toteuttaa vuosittain 3–5 kappaletta. Lisäksi teatteri toteuttaa tilausesityksiä ja koulutuksia.
Tekstit vaihtelevat suomalaisista klassikoista eurooppalaisiin tuoreisiin teksteihin ja teatterin omiin tuotantoihin, aina kuitenkin ylioppilasteatterin henkeen sopivalla raikkaudella ja uskalluksella.
Esiintymistilana toimii Jyväskylän yliopiston pääkampuksella sijaitsevan Ylioppilastalo Ilokiven monitoimitila.
JYT kuuluu valtakunnalliseen ylioppilasteattereiden kattojärjestöön, Suomen Ylioppilasteatteriliitto SYTY ry:hyn. SYTY ry järjestää vuosittain ylioppilasteatterifestivaalit, joihin myös JYT on näytelmillään menestyksekkäästi osallistunut. JYT isännöi festivaalin viimeksi vuonna 2014.
Kalevi Toivonen
Kalevi Uolevi Toivonen (27. huhtikuuta 1941 Ikaalinen – 28. lokakuuta 2019 Tampere ) oli suomalainen jalkapalloilija ja jääkiekkoilija. Hän pelasi jääkiekkoa SM-sarjassa vuosina 1961–1969 ja voitti yhden Suomen-mestaruuden.
Toivonen oli muutaman vuoden ikäinen kun hän perheineen muutti Tampereen Tammelaan. Viettäessään lapsuuttaan Tammelan pallokentän laidalla, niin oli luonnollista, että hän liittyi Tammelan omaan palloiluseuraan Tampereen Pallo-Veikkoihin.
Jalkapallo
Kalevi Toivonen nousi jo juniori-ikäisenä TPV:n edustusjoukkueen keskushyökkääjäksi ja johtavaksi maalintekijäksi, ja hänet valittiin vuonna 1959 Suomen ensimmäiseen alle 18-vuotiaiden maajoukkueeseen. Hänen jalkapallouransa huipentui TPV:n nousuun SM-sarjaan kaudeksi 1971. Aktiiviuransa jälkeen hän valmensi TPV:n edustusjoukkuetta vuosina 1972–1978.
Jääkiekko
Kalevi Toivonen oli myös jääkiekkoilijana TPV:n kasvatti. TPV pelasi toiseksi korkeimmalla sarjatasolla, kun hän parikymppisenä siirtyi SM-sarjassa pelaavaan Saimaan Palloon Lappeenrantaan vuonna 1961. Yhden kauden jälkeen hän kuitenkin palasi takaisin kasvattajaseuraansa, joka oli noussut SM-sarjaan. Muutama vuosi myöhemmin tamperelaisseurat TPV ja Koo-Vee järjestelivät toimistojaan siten, että seurojen jalkapalloilu keskitettiin TPV:hen ja jääkiekkoilu Koo-Veehen. Näin Toivosesta tuli kooveelainen.
Hän pelasi SM-sarjassa yhteensä 86 ottelua, joissa hänen tehopisteensä olivat 31 + 27 = 58 ja jäähymääränsä 94 minuuttia. Hän voitti Suomen-mestaruuden Koo-Veen joukkueessa vuonna 1968. Tuolloin hän pelasi Koo-Veen tehoketjussa yhdessä Heino Pullin ja Seppo Nikkilän kanssa.
Gunnar Jervill
Gunnar Jervill (s. 23. marraskuuta 1945 Göteborg) on ruotsalainen kilpauransa päättänyt jousiampuja. Hän kilpaili Münchenin kesäolympialaisissa 1972 saaden hopeaa yksilökilpailussa. Hän osallistui myös Montréalin kesäolympialaisiin 1976 ja jäi siellä yksilökilpailussa 14. sijalle.
Arnold Mendelssohn
thumb|right|Arnold Mendelssohnin rintakuva
Leo Seppänen
Leo Seppänen (s. 28. heinäkuuta 1948 Tampere) on suomalainen jääkiekkoilija. Hän pelasi maalivahtina SM-sarjassa ja SM-liigassa vuosina 1967–1979 ja voitti yhden Suomen-mestaruuden. Suomen maajoukkueessa hän pelasi 35 maaottelua.
Arnold Mendelssohn
Mendelssohn oli Felix Mendelssohnin kaukainen sukulainen. Hän kävi varhaisella iällä koulua Berliinissä ja Danzigissa. Ensimmäisen muodollisen musiikkiopetuksensa hän sai Kuninkaallisessa kirkkomusiikki-instituutissa Berliinissä, jossa opiskeli Friedrich Kielin johdolla urkujen- ja pianonsoittoa sekä sävellystä. Sittemmin Mendelssohn työskenteli urkurina kirkoissa Bonnissa ja Bielefeldissä. Lopulta hän pääsi opettajaksi Kölnin konservatorioon, jossa hänen oppilaidensa joukossa oli Paul Hindemith.
Mendelssohnin tuotannossa on lähes kolmesataa teosta kamarimusiikista oopperaan; hänen tunnetuimpiin teoksiinsa kuuluvat hänen kirkkomusiikkisävellyksensä. Hän edusti uusromanttista tyyliä, ja hänen musiikkiaan esitettiin usein ennen natsien valtaannousua.
Malbuisson
Ruokakulttuuri
Kunta on tunnettu Juravuoriston juustoista. Näitä ovat esimerkiksi Comté, Morbier ja Mont d'Or.
Matthew Macfadyen
thumb|Matthew Macfadyen vuonna 2007. David Matthew Macfadyen (s. 17. lokakuuta 1974 Great Yarmouth, Norfolk, Englanti) on englantilainen näyttelijä. Hän on ollut SAG-palkintoehdokkaana. Macfadyen tuli tunnetuksi roolistaan elokuvassa Soturit (1998). Hän on näytellyt muun muassa elokuvissa Enigma (2001), In My Father's Den (2004), Ylpeys ja ennakkoluulo (2005), Arvoituksia arkussa (2007), Charlien salattu elämä (2007), Frost/Nixon (2008) ja Robin Hood (2010).
Macfadyen on näytellyt myös esimerkiksi televisiosarjoissa Pikku Dorrit, Erikoisjoukkue, Criminal Justice, Ashes to Ashes, Nuremberg: Nazis on Trial ja Taivaan pilarit.
Yksityiselämä
Macfadyen on ollut naimisissa näyttelijä Keeley Hawesin kanssa vuodesta 2004 lähtien. Heillä on kaksi lasta, vuonna 2004 syntynyt tytär ja vuonna 2006 syntynyt poika.
Sãopaulonvinttikoira
Sãopaulonvinttikoira (Veadeiro Paulista) on sukupuuttoon kuollut brasilialainen koirarotu.
Ulkomuoto
Rotu muistutti englanninvinttikoiraa. Sillä oli kapea pää, pitkä kuono, ylösvetäytynyt vatsalinja, syvä ja leveä rintakehä, ohuet eturaajat, lihaksikkaat takaraajat ja pitkä, hieman ylöspäin kaartuva häntä. Karvapeite oli valkoinen, vaalea, fawn, punainen tai ruskea.
Alkuperä
Sãopaulonvinttikoira oli vanha rotu, jonka juuret olivat portugalilaisten, ranskalaisten ja espanjalaisten mukanaan tuomissa metsästyskoirissa, joita metsästäjät risteyttivät brasilianpodencon kanssa tarkoituksenaan jalostaa populaatiota sopeutuvaisemmaksi paikallisiin olosuhteisiin. Lopputuloksena oli vinttikoira, joka oli – toisin kuin avoimessa maastossa työskentelevät eurooppalaiset rodut - sopeutunut metsästämään tiheissä metsissä.
Rotu oli aiemmin hyvin yleinen São Paulon osavaltiossa, missä sitä käytettiin pampahirven metsästykseen. Harrastusmetsästyksen kieltämisen jälkeen sen suosio kuitenkin romahti ja nykyisin se on todennäköisesti kuollut sukupuuttoon.
Lentopallon maailmanliiga 2012
Lentopallon maailmanliigassa pelasi kaudella 2012 kuusitoista joukkuetta. Alkusarja pelattiin neljässä lohkossa siten, että kukin maa järjesti vuorollaan turnauksen, jossa pelataan jokainen jokaista vastaan. Lohkojen voittajat ja isäntäjoukkue Bulgaria sekä paras lohkokakkonen selvisivät lopputurnaukseen. Lopputurnaus pelattiin Sofiassa 4. - 8. heinäkuuta 2012.
Karsinnat
Kaksi huonointa lohkossaan viimeiseksi jäänyttä, Portugali ja Japani karsivat liigapaikastaan. Molemmat joukkueet putosivat liigasta ja tilalle nousivat Alankomaat ja Iran. Joukkuemäärän lisäyksen vuoksi Japani ja Portugali hyväksyttiin kuitenkin mukaan vuoden 2013 maailmanliigaan.
Katso myös
Suomen joukkue lentopallon Maailmanliigassa 2012
Neolithic (albumi)
Neolithic on puolalaisen metalliyhtye Neolithicin EP-levy, joka on julkaistu vuonna 1997.
Dauntless
Dauntless tarkoittaa muun muassa seuraavia:
Claudio Bravo
Claudio Andrés Bravo Muñoz (s. 13. huhtikuuta 1983 Buin) on chileläinen jalkapallomaalivahti. Hän edustaa Espanjan Primera Divisiónissa pelaavaa Real Betisia. Hän on pelannut Chilen maajoukkueessa yli 140 maaottelua.
Seurajoukkue
Bravo on tunnetun chileläisseura Colo-Colon kasvatti. Edustusjoukkueessa hän teki ensiesiintymisensä vuonna 2002. Ykkösvahti Eduardo Lobosin loukkaannuttua päävalmentaja Jaime Pizarro antoi Bravolle mahdollisuuden, joka jäi kuitenkin lopulta lyhyeksi, jouduttuaan myös sairaslistalle.
Toivuttuaan loukkaantumisesta hän palasi joukkueen ykkösvahdiksi, Lobosin oltua vielä loukkaantuneena. Tämän jälkeen Bravo ei enää menettänyt paikkaansa ykkösvahdin paikalta. Vuonna 2006 hän voitti ensimmäisen pokaalinsa, kun joukkue eteni syyskaudella (Apertura) loppuotteluun, jossa se kohtasi Universidad de Chilen. Colo-Colo voitti ottelun lopulta rangaistuslaukauskilpailussa, jossa Bravo torjui ratkaisevan laukauksen.
Bravo siirtyi kaudeksi 2006–2007 espanjalaiseen Real Sociedadiin, jonka kanssa hän teki viisivuotisen sopimuksen. Hän (23) ja Asier Riesgo (23) olivat pääsarjakauden nuorin maalivahtikaksikko. Hän aloitti kauden penkiltä, mutta nosti itsensä kauden edetessä ykkösvahdiksi, pelaten lopulta 29 sarjaottelua. Ensimmäisen ottelunsa hän pelasi 22. lokakuuta 2006 ottelussa Mallorcaa vastaan. Hänen päästettyjen maalien keskiarvo oli 1.00, joka oikeutti viidenteen tilaan kauden parhaan maalivahdin tittelöissä. Kausi päättyi kuitenkin joukkueen osalta pettymykseen, kun se tippui maan pääsarjasta.
Seuraavalla kaudella 2007–2008 Riesgo palautti ykkösvahdin asemansa ja oli torjuntavastuussa kaikissa kauden 42 ottelussa. Riesgo lainattiin kaudeksi 2008–2009 Recreativo de Huelvaan ja näin Bravo nousi jälleen ykkösvahdiksi. Joukkue ei kuitenkaan pettymyksekseen onnistunut kauden jälkeen nousemaan maan pääsarjaan.
14. helmikuuta 2010 Bravo teki uransa ensimmäisen maalin, kun hän onnistui vapaapotkusta ottelussa Gimnàstic de Tarragonaa vastaan. Hieman tämän jälkeen hän loukkasi polvensa ottelussa Córdobaa vastaan.
Bravo pelasi Sociedadissa kaikkiaan 172 Primera Divisiónin ja 57 Segunda Divisiónin ottelua. Kaudella 2013−2014 hän pelasi Mestarien liigassa kaksi karsintakierroksen ja viisi lohkovaiheen ottelua.
28. toukokuuta 2014 lehdet uutisoivat Barcelonan päässeen sopimukseen Bravon kanssa hänen siirtymisestään katalonialaisseuraan tulevana kesänä 2014. Siirron toteutuminen vaati kuitenkin vielä Real Sociedadin hyväksynnän. 18. kesäkuuta 2014 Bravo allekirjoitti nelivuotisen sopimuksen Barcelonan kanssa. Hänestä maksettiin 12 miljoonan euron siirtokorvaus. Siirto toteutui siirtoikkunan auettua 1. heinäkuuta 2014.
Bravo pelasi päätöskierroksen ottelua lukuun ottamatta Barcelonan kaikki liigaottelut seuran voittaessa Espanjan-mestaruuden kaudella 2014−2015. Hänet valittiin sarjan parhaaksi maalivahdiksi. Seuraavalla kaudella hän pelasi mestarijoukkueessa 32 ottelua. Lisäksi hän oli voittamassa seurajoukkueiden maailmanmestaruutta 2015 ja Supercopa de Españaa 2016.
Maajoukkue
Bravo teki ensiesiintymisensä Chilen maajoukkueessa vuoden 2004 Copa Américan ottelussa Paraguayta vastaan. Se oli hänen ainoa ottelunsa turnauksessa. Seuraavassa Copa Américassa vuonna 2007 hän pelasi neljä ottelua ja 2011 kolme ottelua. Hän pelasi Chilen kaikki neljä ottelua MM-kilpailuissa 2010 ja 2014.
Bravo pelasi kaikki ottelut Chilen voittaessa Copa Américan mestaruuden 2015 ja 2016. Kesällä 2017 hän pelasi kolme ottelua Chilen sijoittuessa toiseksi Maanosaliittojen cupissa.
Bravosta tuli maajoukkueen kapteeni Marcelo Salasin päätettyä pelaajauransa. Bravo on pelannut kaikkiaan 143 maaottelua.
Mantiqueiranpaimenkoira
Mantiqueiranpaimenkoira (Pastor mantiqueira) on brasilialainen koirarotu, josta on olemassa kolme muunnosta: sileäkarvainen, pitkäkarvainen ja kiharakarvainen.
Ulkomuoto
Mantiqueiranpaimenkoira on keskikokoinen, ketterä ja rungoltaan neliömäinen paimenkoira. Kuono on kapea ja korvat pystyt ja eteenpäin suuntautuneet. Silmät voivat olla joko ruskeat, siniset tai keskenään eriväriset.
Rodusta tunnetaan kolme karvamuunnosta - sileä-, pitkä- ja kiharakarvainen - sekä kolme karvanpituutta - lyhyt, keskipitkä ja pitkä. Harmaa keltaisin merkein tai sininen keltaisin merkein on yleisin väri, ja muut sallitut värit ovat musta, valkoinen, ruskea, ruskea mustin merkein, kellanharmaa, kullanpunainen ja fawn. Vaikka suuri osa koirista on yksivärisiä, joko mustalla maskilla tai ilman, myös pienet valkoiset ja mustat merkit ovat yleisiä etenkin ruskeilla, kullanpunaisilla ja fawneilla yksilöillä.
Luonne ja käyttäytyminen
Mantiqueira-vuoriston karjanajajat arvostavat suuresti mantiqueiranpaimenkoiran työominaisuuksia karjan paimentajana. Sillä on voimakas paimennusvietti, jonka avulla se opastaa karjan jyrkkien vuorten halki tai kokoaa sen aitaukseen. Paikalliset asukkaat sanovat sen olevan karjatilallisille elintärkeä työväline
Alkuperä
Mantiqueiranpaimenkoira on ikivanha rotu, joka on kotoisin Mantiqueira-vuoristosta Brasilian Kaakkoiselta alueelta. Sen uskotaan polveutuvan vanhoista brasilialaisista koirista jotka tunnettiin nimellä policiais ("poliisi"): tästä yhtenä todisteena nykyinen rotu tunnetaan yhä samalla nimellä kuin sen oletetut esi-isät. Sen epäillään risteytyneen sittemmin saksanpaimenkoiran, belgianpaimenkoiran, hollanninpaimenkoiran ja valkoisen paimenkoiran kanssa, mitä vastaavasti puoltaa sen rakenne ja belgianpaimenkoiraa muistuttava ulkonäkö.
Paikalliset karjanajajat tarvitsivat hyvän, maatiaismaisen, ketterän, voimakkaan ja sitkeän paimenkoiran, joka kykeni ajamaan karjaa poluilla jonne karjatilallinen ei voinut itse hevosineen mennä Mantiqueira-vuoriston jyrkkärinteisen maaston takia. He valitsivat huolella parhaat jalostuskoirat, joita vuosisatojen ajan risteyttämällä he loivat tämän uuden rodun. Koska vuoristoon oli vaikea päästä, se säilyi puhtaana muiden rotujen vaikutteilta.
Maatalouden alettua modernisoitua viime vuosien aikana ja karjankasvatuksen vähennyttyä mantiqueiranpaimenkoira on menettänyt merkitystään ja ulkomaalaisten muuttaessa yhä enenevissä määrin alueelle sinne kulkeutuu heidän mukanaan uusia koiria. Tämän vuoksi rotu on nykyisin uhanalainen ja on alkanut sekoittua vierasperäisten rotujen kanssa.
John Francis Whealon
John Francis Whealon (15. tammikuuta 1921 Barberton, Ohio – 2. elokuuta 1991) oli yhdysvaltalainen roomalaiskatolinen arkkipiispa. Hänet vihittiin papiksi Clevelandin hiippakuntaan 26. toukokuuta 1945 ja nimitettiin sen vihkipiispaksi sekä Andrapan titulaaripiispaksi 5. kesäkuuta 1961. Piispaksi vihkiminen seurasi 6. heinäkuuta. Pääkonsekraattorina toimi Egidio Vagnozzi, jota avustivat Paul John Hallinan ja Floyd Lawrence Begin.
Whealon sai 9. joulukuuta 1966 nimityksen Erien piispaksi ja 28. joulukuuta 1968 Hartfordin arkkipiispaksi. Hän osallistui Vatikaanin toiseen kirkolliskokoukseen ja kuoli 70-vuotiaana virassa.
Defender
Defender tarkoittaa muun muassa seuraavia:
The Temptations
thumb|The Temptations vuonna 1967. Ylhäältä myötäpäivään [[David Ruffin, Melvin Franklin, Otis Williams, Eddie Kendricks ja Paul Williams.]] thumb|The Temptations [[Bernissä vuonna 2000.]] The Temptations on yhdysvaltalainen soul-lauluyhtye, joka perustettiin Detroitissa vuonna 1961. Siitä tuli Motownin suosituimpia lauluyhtyeitä, ja se levytti 15 top-10-singleä, kuten ykkössinglet ”My Girl” ja ”Papa Was a Rollin’ Stone”. Yhtyeen albumeista ja kokoelmista 19 on myynyt kultaa tai platinaa.
Historia
The Temptations sai alkunsa Detroitissa nimellä The Elgins vuonna 1961 The Primesin ja The Distantsin yhdistyessä. Vaihdettuaan nimensä nykyiseksi yhtye sai levytyssopimuksen Motownin tytäryhtiö Miraclelta. Yhtyeen single ”Dream Come True” (1962) myi kohtalaisesti, mutta muut varhaiset singlet eivät saavuttaneet menestystä. Kun yhtye sai vuonna 1964 tenorikseen David Ruffinin ja lauluntekijäkseen ja tuottajakseen Smokey Robinsonin, se alkoi saada singlehittejä, joista ”My Girl” nousi poplistan ja R&B-listan ykköseksi vuonna 1965.
Vuoden 1966 jälkeen Temptations vaihtoi Robinsonin pehmeän popsoulin tuottaja Norman Whitfieldin rosoisempaan souliin. Vuosikymmenen lopussa yhtyeen sanoituksiin tuli avoimen poliittista sävyä.
Temptations palasi Motownille vuonna 1980. Yhtye nimettiin Rock and Roll Hall of Fameen vuonna 1989. Seuraavan vuosikymmenen alussa alkuperäisestä kokoonpanosta oli mukana enää Otis Williams. Yhtye on jatkanut levyttämistä ja esiintymistä 2020-luvulle asti.
Yhtyeen albumit Cloud Nine (1969) ja All Directions (1972) valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään.
Japmaseisoja
Japmaseisoja (Braco de Japma) on sukupuuttoon kuollut brasilialainen koirarotu, joka on saanut nimensä kehittäjänsä J. A. P. Magalhãesin nimikirjaimien mukaan.
Ulkomuoto
Japmaseisoja ei muistuttanut olemukseltaan tyypillistä seisojaa, ja se poikkesi kantaroduistaan huomattavasti vaikka se olikin perinyt tiettyjä ominaisuuksia niistä jokaiselta. Se ei ollut yhtä kevyt kuin pointteri eikä yhtä raskas ja vankkarakenteinen kuin niin sanotut "mannermaiset kanakoirat". Se oli pienempi kuin griffoni, mutta tiheäkarvaisempi kuin pointteri.
Luonne ja käyttäytyminen
Rotu oli rauhallinen, lempeä, älykäs ja hyvähermoinen. Metsästäessään se ei kiirehtinyt yli-innokkaana eikä myöskään viivästellyt. Se oli perinyt griffonin sitkeyden, joka auttoi sitä työskentelemään kylmissä ja ankarissa olosuhteissa, kuten pampalla.
Alkuperä
Harrastusmetsästys on nykyisin kielletty useimmissa Brasilian osavaltioissa, ja siksi rodulle ei enää ollut tarpeeksi käyttöä. Se ei ollut koskaan kovin suosittu: sitä kasvatti lähinnä kourallinen metsästäjiä Rio Grande do Sulin alueella, ja nykyisin se on mitä todennäköisimmin kuollut sukupuuttoon.
Pietro Paolo Tosi
Pietro Paolo Tosi (29. kesäkuuta 1714 Jesi – 31. maaliskuuta 1800) oli italialainen roomalaiskatolinen piispa. Hänet vihittiin papiksi 5. huhtikuuta 1738 ja nimitettiin Ferentinon hiippakunnan johtoon 16. syyskuuta 1754. Piispaksi vihkiminen seurasi 29. syyskuuta. Pääkonsekraattorina toimi Giuseppe Maria Feroni. Tosi kuoli 85-vuotiaana virassa.
Tienfala
Tienfala on maalaiskunta ja sen keskuskylä Koulikoron alueen Koulikoron piirissä Malissa. Se sijaitsee Bamakon ja Koulikoron välisen maantien varrella 27 kilometriä Koulikorosta lounaaseen. Kunnassa on 7 000 ja keskuskylässä 1 500 asukasta.
Tienfalan kunnan pinta-ala on 450 neliökilometriä. Se rajoittuu pohjoisessa Koulikoron piirin Koulan, idässä Méguétanin, etelässä Katin piirin Baguinéda-Campin ja N’Gabacoron sekä lännessä Safon ja Yélékébougoun kuntiin. Etelässä on Nigerin jokilaakso ja pohjoisessa Mandinguevuorten jatke. Seutu kuuluu Sudanin ja Sahelin siirtymäalueeseen.
Kuntaan kuuluu 16 kylää. Asukkaista 85 % on bambaroita, 5 % somonoja ja bozoja ja 10 % moseja, mandinkoja, fulbeja ja khasonkoja.
Seudun pääelinkeino on maanviljely. Tärkeimmät viljelykasvit ovat durra, hirssi, riisi, maissi ja lehmänpapu. Lisäksi harjoitetaan karjanhoitoa, kalastusta, käsityöammatteja ja pienimuotoista kaupankäyntiä.
Maurice Francis McAuliffe
Maurice Francis McAuliffe (17. kesäkuuta 1875 Hartford, Connecticut – 15. joulukuuta 1944) oli yhdysvaltalainen roomalaiskatolinen piispa. Hänet vihittiin papiksi Hartfordin hiippakuntaan 29. heinäkuuta 1900 ja nimitettiin sen vihkipiispaksi sekä Dercoksen titulaaripiispaksi 17. joulukuuta 1925. Piispaksi vihkiminen seurasi 28. huhtikuuta 1926. Pääkonsekraattorina toimi John Joseph Nilan, jota avustivat John Gregory Murray ja William Augustine Hickey.
McAuliffe sai 23. huhtikuuta 1934 nimityksen Hartfordin piispaksi, jona hän toimi, kunnes kuoli 69-vuotiaana virassa.
Passion Play (Passionworksin albumi)
Passion Playn on julkaissut Japanissa japanilainen Disk Union. Japanin julkaisu sisältää yhtyeen ensimmäisen singlen "Get Away/Invisible Child" kappaleet bonus-kappaleina. Passion Play julkaistiin Japanissa 20. kesäkuuta 2008 samanaikaisesti yhtyeen toisen albumin Blue Playn kanssa.
Anything ja Whatever
Anything ja Whatever ovat singaporelaisen Out Of The Box Pte Ltd:n valmistamia ja markkinoimia virvoitusjuomia. Juomien valmistus lopetettiin tammikuussa 2010. Virvoitusjuomamerkin erikoisuus oli se, että juomat pakattiin siten, ettei tölkin ulkonäöstä voinut arvata, minkä makuista juomaa tölkin sisällä oli.
Makuvaihtoehdot
Anything oli hiilihapotettu virvoitusjuoma, ja sitä sai Kola -, kola sitruunalla-, Apple-, Fizz Up-, Cloudy Lemon- ja Root beer -makuisina. Whatever oli hiilihapoton jääteejuoma, ja sitä valmistettiin Ice Lemon Tea-, Peach Tea-, Jasmine Green Tea-, White Grape Tea-, Apple Tea- ja Chrysanthemum Tea -makuisina.
Lee Rocker
thumb|Lee Rocker vuonna 2007. Lee Rocker (oikealta nimeltään Leon Drucker, 3. elokuuta 1961 Massapequa, New York) on yhdysvaltalainen rockabilly-basisti.
Lee Rocker tuli tunnetuksi Stray Cats -yhtyeestä, joka niitti mainetta erityisesti 1980-luvun alkupuolella, ensin Englannissa, mutta myöhemmin maailmanlaajuisesti. Yhtyeessä soittivat Rockerin lisäksi Brian Setzer (kitara, laulu) ja Slim Jim Phantom (rummut), oikealta nimeltään James McDonnell.
Rocker keräsi huomiota villillä soittotyylillä, jossa hän kieppui, seisoi, makasi ja teki milloin mitäkin läskibassonsa kanssa.
Vuonna 1985 Lee Rocker, Slim Jim Phantom ja Earl Slick perustivat yhtyeen nimeltä Phantom, Rocker & Slick. Yhtye teki kaksi levyä. Lee Rocker ja Slim Jim Phantom perustivat 1990-luvulla myös yhtyeen Swing Cats.
Lee Rocker soitti myös Freddie Mercuryn muistokonsertissa ainoana Stray Catsin jäsenenä.
Stray Cats on esiintynyt 2000-luvulla alkuperäisessä kokoonpanossaan. Stray Cats esiintyi vuonna 2004 Helsingin jäähallissa kiertueella, jonka jokainen keikka nauhoitettiin ja julkaistiin CD:nä. Vuonna 2008 Stray Cats oli alkuperäisessä kokoonpanossaan uudestaan Helsingissä.
Nykyisin Lee Rocker esiintyy omalla nimellään, mutta myös aiempien yhtyeidensä kanssa. Rocker on julkaissut useita soololevyjä, joista uusin on vuoden 2012 alussa julkaistu Night Train to Memphis.
Red Bull Crashed Ice
pienoiskuva|[[Quebecin kilpailu vuonna 2007]] Red Bull Crashed Ice on energiajuomatuotemerkki Red Bullin sponsoroima joka talvi järjestettävä alamäkiluistelusarja, joka toimii myös lajin maailmanmestaruussarjana. Vuodesta 2001 vuoteen 2009 asti mestaruus ratkaistiin vain yhdessä kilpailussa, mutta vuodesta 2010 lähtien se on ratkaistu 2–5 kilpailun sarjassa. Yhden kilpailun aikana joinakin vuosina mestaruus saatettiin ratkaista useammankin kerran. Lajin menestynein urheilija on ruotsalais-yhdysvaltalainen Jasper Felder, joka voitti yhden kilpailun sarjan kuudesti vuosina 2001–2009. Nykyisin lajin tunnettuja kilpailijoita ovat muun muassa Marco Dallago, Kyle Croxall ja Cameron Naasz
Oheisluokkia
Miesten pääsarjaa on kilpailtu vuodesta 2013 asti, minkä rinnalle tuli naisten sarja vuonna 2011. Suomalainen Salla Kyhälä on voittanut naisten maailmanmestaruuden kolmesti: vuosina 2011, 2014 ja 2015. Nykyään ei ole enää joukkuesarjaa. Sen on korvannut junioreiden (16v-20v) MM-kisa ja freestyle-sarja vuodesta 2016
Pistelasku
Voittaja saa pisteitä 1000, toinen 800, kolmas 600 ja tästä alaspäin siten, että sadanneksi sijoittunut kilpailija palkitaan 0,5 pisteellä.
Tunnettuja kilpailijoita
Kaikkien aikojen menestynein Red Bull Crashed Ice -kilpailija on Jasper Felder, joka on voittanut sarjan yksipäiväisen kilpailun kuusi kertaa. Suomessa etenkin jo uransa päättänyt Arttu Pihlainen (maailmanmestari 2008, 2009 ja 2011) on tunnettu.
Riders Cup
Kaudelle 2015 kilpailuohjelmaan tuli uusia kilpailuita, joita kutsutaan nimellä Riders Cup. Sen tarkoituksena on laajentaa alamäkiluistelua ja tarjota useammille urheilijoille mahdollisuuksia osallistua sarjan kilpailuihin. Riders Cupissa on kauden aikana neljä osakilpailua, joista kuljettajat voivat kerätä lisäpisteitä varsinaisen MM-sarjan pisteiden lisäksi. Riders Cup -kilpailuista saa 25 prosenttia varsinaisen MM-sarjan osakilpailun pisteistä.
Kaikkien aikojen ensimmäisen Riders Cup -kilpailun voitti Cameron Naasz Hastingsissa, Minnesotassa tammikuussa 2015. Riders Cupin yhteispisteissä voittaja tuolla kaudella oli koko sarjan mestaruuden voittanut Scott Croxall.
Agrínion arkeologinen museo
Agrínion arkeologinen museo on arkeologinen museo Agrínion kaupungissa Kreikassa. Se esittelee Aitolia-Akarnaniasta löydettyä esihistoriallista ja antiikin aikaista esineistöä.
Church of Confessing Anglicans of Aotearoa/New Zealand
Aotearoan/Uuden-Seelannin tunnustuksellisten anglikaanien kirkko (Church of Confessing Anglicans of Aotearoa/New Zealand) on evankelis-anglikaaninen kirkkokunta Uudessa-Seelannissa. Se ei ole osa Anglikaanista kirkkoyhteisöä (Anglican Communion), mutta se on saanut tunnustuksen muilta konservatiivisilta anglikaanisilta kirkoilta.
Tähtihyasintit
Tähtihyasintit (Camassia) on suku, johon kuuluu sini- tai valkokukkaisia sipulikasveja.
Agrínion arkeologinen museo
Museo on perustettu 1960-luvulla ja avautui vuonna 1969. Se toimii Papastrátoksen tupakkatehtailijaveljesten lahjoittamassa rakennuksessa. Aiemmin osassa rakennusta toimi myös kirjasto, mutta nykyisin koko rakennus on museon käytössä. Museossa on kahdeksan salia.
Church of Confessing Anglicans of Aotearoa/New Zealand
Historia
Toukokuussa 2018 Aotearoan, Uuden-Seelannin ja Polynesian anglikaanikirkko päätti hyväksyä samaa sukupuolta olevien parien liittojen siunaamisen. Osa sen jäsenistä ja seurakunnista piti päätöstä Raamatun ja anglikaanisen kirkon opin ja käytänteiden vastaisena. Nämä pitivät päätöksen jälkeen mahdottomana kuulua enää samaan kirkkoon, mutta he halusivat säilyä anglikaaneina. Tämän vuoksi he perustivat oman kirkon. 19. lokakuuta 2019 vihittiin pastori Jay Behan kirkon ensimmäiseksi piispaksi. Tilaisuuteen osallistui yli 600 henkeä, joiden joukossa oli kolme arkkipiispaa ja 13 piispaa tuoden samalla tervehdyksen ja tunnustuksen uudelle kirkolle muiden maiden anglikaaneilta.
Tähtihyasintit
Sukuun kuuluu kuusi lajia. Ne ovat kotoisin Pohjois-Amerikan reheviltä niityiltä. Sinitähtihyasintin (Camassia quamash) sipuleita on käytetty ruoaksi. Nykyisin tähtihyasintteja kasvatetaan koristekasveina.
Agrínion arkeologinen museo
Kokoelmat
Museon kokoelmiin kuuluu eri puolilta Aitolia-Akarnanian aluetta löydettyä esineistöä neoliittiselta kivikaudelta 7000-luvulta eaa. roomalaiselle kaudelle 300-luvulle jaa. Esineisiin lukeutuu muun muassa veistoksia, keramiikkaa, arkipäiväisiä esineitä ja työkaluja, metalliesineitä ja hautakiviä.
Church of Confessing Anglicans of Aotearoa/New Zealand
Hallinto ja rakenne
Kirkkoa johtaa piispa, joka tällä hetkellä on Jay Behan. Korkeinta valtaa käyttää vuosittain kokoontuva synodi, jossa on edustajia kaikista jäsenseurakunnista. Se valitsee Pysyvän komitean (Standing Committee) joka huolehtii päätöksenteosta ja hallinnosta silloin, kun synodi ei kokoonnu. Se kokoontuu säännöllisesti ja siinä on kahdeksan jäsentä, neljä pappia ja neljä maallikkoa.
Tähtihyasintit
Lajit
Lajit:
Agrínion arkeologinen museo
Kokoelmat
Löydöksiä on muun muassa Alyzeian eli Alyzian, Kalydonin ja Stratoksen kaupunkien kaivauksista. Merkittävimpiin yksittäisiin esineisiin lukeutuvat muun muassa Ágios Ilíaksesta Mesolóngin läheltä löydetty mykeneläisaikainen geometrisilla kuvioilla ja kukilla koristeltu kannu 1400-luvulta eaa.; Kalydonin heroonin protome-koristeet, jotka esittävät Heraklesta, Afroditea, Erosta, Zeusta ja Meleagrosta; sekä Alyzeian heroonin marmorinen akroterion-koriste 100-luvulta jaa.
Church of Confessing Anglicans of Aotearoa/New Zealand
Hallinto ja rakenne
Kirkolla on tällä hetkellä 17 jäsenseurakuntaa. Niistä kuusi on Pohjoissaarella ja 11 Eteläsaarella.
Jääkiekon 3. divisioonan maailmanmestaruuskilpailut 2010
A-lohkon joukkueet:, , ,
B-lohkon joukkueet:, , ,
Lopulliset sijoitukset
Armenian joukkue diskattiin sen peluutettua edustuskelvottomia pelaajia ja kaikki sen pelit tuomittiin 0–5-tappioiksi.
Jaime Alguersuari
Jaime Víctor Alguersuari Escudero (s. 23. maaliskuuta 1990 Barcelona, Katalonia, Espanja ) on uransa päättänyt espanjalainen kilpa-autoilija, joka kilpaili muun muassa Formula 1 sekä Formula E -sarjoissa. Hänen isänsä Jaime Alguersuari, Sr. ajoi kaksi kilpailua Moto GP-luokassa vuosina 1973 ja 1975. Alguersuari ei saavuttanut yhtään palkintosijaa.
Ura
250px|thumb|Alguersuari [[Kanadan Grand Prix 2011|Kanadan GP:ssä 2011.]] Alguersuarin ura alkoi Italian Formula Junior 1600 -sarjassa vuonna 2005, jossa voitti kaksi osakilpailua. Alguersuari voitti Britannian F3-sarjan mestaruuden kaudella 2008. Kaudella 2009 Alguersuari ajoi World Series by Renault -sarjassa sijoittuen kuudenneksi voittamalla yhden kilpailun. Kauden aikana hän siirtyi Formula 1:siin kesken kauden. Hän ajoi ensimmäisen Formula 1 -kilpailunsa heinäkuussa 2009 Unkarissa.
Alguersuari sai Sébastien Bourdais'n kilpakuljettajan paikan Scuderia Toro Rosson F1-tallista kesken kauden kun ranskalaisen suoritukset eivät miellyttäneet tallia. Tätä ennen Alguersuari oli tallin varakuljettaja, ja F3-mestarina hän sai F1:een osallistumista edellyttävän superlisenssin automaattisesti. 19 vuoden ja 125 päivän ikäisenä Alguersuarista tuli tuolloin kaikkien aikojen nuorin F1-kilpakuljettaja. Alguersuari sijoittui avauskilpailussaan Unkarin GP:ssä sijalle 15. Parhaaksi sijoitukseksi jäi Brasilian GP:n 14:s sija.
Alguersuari jatkoi Toro Rossolla myös seuraavalla kaudella,. Hän saavutti ensimmäisen pistesijansa 11. kilpailussaan, ajamalla yhdeksänneksi Malesian GP:ssä. Alguersuari ajoi pisteille myös Espanjan ja Abu Dhabin kilpailuissa sijoittuen pisteissä 19:nneksi. Kaudella 2011 Algersuari ajoi seitsemän kertaa pisteille parhaana tuloksenaan kaksi seitsemättä sijaa Italian ja Korean kilpailuista. Hän saavutti 26 pistettä kauden aikana sijoittuen sijalle 14. Kausi 2011 oli Alguersuarin paras. Alguersuari toimi kausilla 2012 ja 2013 rengasvalmistaja Pirellin testikuljettajana. Hän liittyi myös BBC Radio 5 -kanavan urheiluosaston selostus- ja asiantuntijaryhmään vuonna 2012.
Alguersuari pyörtyi kesäkuussa 2015 ajetun Formula E -sarjan Venäjän osakilpailun jälkeen ja joutui jättämään kauden päätöskisat Lontoossa väliin.
Alguersuari ilmoitti 1. lokakuuta 2015 päättävänsä kilpa-autoilijan uransa.
DJ:nä
Kilpa-autoilun ohella Alguersuari harrastaa musiikkia. Hänellä on oma äänitysstudio Barcelonassa ja hän on tunnettu Espanjassa myös DJ:nä, taiteilijanimellään DJ Squire. Alguersuarin ensimmäinen albumi Organic Life julkaistiin syyskuussa 2011. Levy-yhtiönä oli Blanco y Negro Records.
Velikaja
pienoiskuva|Olginskijin silta Pihkovassa, kesäkuu 2013. pienoiskuva|Pihkovan linna, elokuu 2016. pienoiskuva|Linna kevättulvan loppuvaiheessa, toukokuu 2011. pienoiskuva|Pienveneitä Pihkovassa joen rannassa, lokakuu 2013. pienoiskuva|Taidemaalarin Konstantin Gorbatovin maalaus (1912), Pihkova, Velikajan joella. thumb|250px|right| Narvanjoen vesistöalueen kartta. Kartassa on vaalealla merkitty Peipsijärven valuma-alue ja hieman tummemmalla Narvanjoen alue. Vesistöalueen alin puolisko on Velinkajan valuma-aluetta. Velikaja (,, tai Pihkva Emajõgi, võroksi Pihkva Imäjõgi) on Venäjän Pihkovan alueella virtaava, Peipsijärven eteläosaan eli Pihkovanjärveen laskeva joki. Sen valuma-alue muodostaa vajaa puolet Itämereen laskevasta Narvanjoen vesistöalueesta. Joen nimi tarkoittaa suomeksi suuri tai iso, joten Velikajan voisi suomentaa Isojoki.
Joen kulku
Velikajan pituus on 430 kilometriä ja se on pisin kaikista Peipsijärveen laskevista joista. Joki saa alkunsa Bežanitsyn ylängöltä, missä maasto on keskimäärin 140–180 metriä mpy. Ylängöllä sijaitsee yli 500 järveä, joista lähtee ojat tai joet kolmelle eri vesistöalueelle. Velikajan lähde on maalähde, joka sijaitsee Bolšoi Vjazin pohjoispuolella. Lähteestä tylee aluksi puro, joka laskee ylängöllä ensi 18 muun järven läpi. Järviä ovat esimerkiksi Bolšoje Ostrijo, Hvoino, Zavolotskoje, Jasskoje ja Jezerištše. Järvien jälkeen pääuomaan liittyy oikealta puolelta, pohjoisesta virtaava, sivujoki Alolja.
Joki on ylängöllä järvialueella noin 7–10 metriä leveä. Ennen Aloljan yhtymistä on uoma kasvanut 15–20 metrin levyiseksi. Velikajan laskeuduttua alas ylängöltä se saapuu Idritsan kylään, jossa maisema avautuu ja metsien väliin tulee peltoja. Täällä joen virtaus rauhoittuu hieman ja uomasta tulee 30–40 metriä leveä. Opotškan jälkeen metsät ovat melkein hävinneet joen ympäriltä ja joki virtaa rauhallisesti. Sinjajan yhtymäkohan alapuolella Velikajan uoma on 60–70 metriä leveä ja neljän seuraavan sivujoen jälkeen 100 metriä leveä. Jokilaakson kaltevuus häviää lähes kokonaan ja joen virtaus rauhoittuu entisestään. Ympäristössä on vain peltoja. Ostrovin alapuolella on joessa kuitenkin koskia ja toinen koskiosuus tulee hieman ennen Pihkovan kaupunkia. Pihkovan seudulla Velikajan uoma on yli 100 metriä leveä.
Joki on nyt purjehduskelpoinen ainakin 20 kilometriä ylävirtaan päin, mutta toisissa lähteissä sitä luvataan jopa 45 kilometrin matkalta. Joella on Peipsijärvessä suisto, joka muodostuu noin 40 lietteisistä saaresta. Joki haarautuu suistossa kolmeen matalaan päähaaraan Gladyšnaja, Spednjaja ja Vorona, jotka haarautuvat suistossa vielä pienempiin sivuhaaroihin. Suistoalue on yli neljä kilometriä leveä ja neljä kilometriä pitkä.
Joenvarren taajamia
Joen yläjuoksun metsäalueella on asutus lähinnä kyläkeskeistä haja-asutusta, joka runsastuu hieman joen laskeutuessa alas ylängöltä. Kun jokilaakso muuttuu viljavammaksi, suurenevat taajamatkin. Joenvarressa sijaitsevan Opotškan asukasluku on noin 10 000 ja pohjoisempana keskijuoksulla sijaitsevan Ostrovin asukasluku on noin 20 000. Alajuoksulla sijaitseva Pihkovan kaupunki on taajamista tunnetuin ja sen väkiluku ylittää 200 000 asukasta.
Sään ja vuodenaikojen vaikutuksia
Joki jäätyy marraskuussa ja se vapautuu jäistä huhtikuussa. Kevättulvissa vesi voi nousta paikoitellen 1,6 metriä normaalista tasosta. Myös syyssateet aiheuttavat joessa tulvia. Joen suistossa saattaa syntyä Peipsijärveltä tulevan myrskytuulen vaikutuksesta 0,5 metrin myrskyvuoksi.
Skorpionikuningas
Skorpionikuningas on Chuck Russellin ohjaama, vuonna 2002 valmistunut seikkailuelokuva. Nimihahmoa esittää entinen showpainija Dwayne "The Rock" Johnson. Elokuva on Muumio-elokuvasarjan inspiroima ja sen tapahtumat sijoittuvat aikaan ennen Muumion tapahtumia.
Juoni
Muinaisessa Egyptissä vanhan heimon laki määrää, että sotureista vahvin on hallitseva kuninkaana. Niinpä säälimätön tyranni Memnon (Steven Brand) onkin pysytellyt vallan kahvassa ennustajansa Cassandran (Kelly Hu) avulla, joka näkee taistelut etukäteen. Niin kauan kuin velhotar kertoo Memnonille, mitä tuleman pitää, ei yksikään kuolevainen mahda tälle mitään. Memnon on jo tuhonnut monta heimoa. Nyt niistä viimeiset kuitenkin kokoavat voimansa ja panevat kaiken yhden miehen varaan: taisteluun lähetetään akkadialaisheimon viimeinen tappaja nimeltä Mathayus (The Rock) Gomorran kaupunkiin tehtävänään eliminoida ennustaja ja päästää Memnon, joka on myös vastuussa Mathayuksen veljen kuolemasta, päiviltään. Matkallaan hän joutuu kestämään maagisia voimia, hiekkamyrskyjä ja haaremin houkutuksia sekä kasapäin nuolia ja sapeleita.
Kari Torkkel
Kari Torkkel (s. 12. huhtikuuta 1947 Turku) on suomalainen jääkiekkoilija. Hän pelasi hyökkääjänä SM-sarjassa ja SM-liigassa vuosina 1965–1977. Suomen maajoukkueessa hän pelasi 15 maaottelua.
Torkkel edusti pääsarjaurallaan Turun Tovereita ja Forssan Palloseuraa. Hän pelasi SM-sarjassa ja SM-liigan runkosarjassa yhteensä 331 ottelua, joissa hänen tehopisteensä olivat 129 + 50 = 179 ja jäähymääränsä 111 minuuttia. Hän saavutti Turun Toverien joukkueessa kaksi SM-pronssia.
Pelaamissaan 15 maaottelussa Torkkel teki viisi maalia ja antoi kolme maalisyöttöä.
Pirkanmaan musiikkiopisto
pienoiskuva|Pirkanmaan musiikkiopiston päätoimitalo Pirkanmaan musiikkiopisto (lyh. PMO) on vuonna 1970 perustettu Pirkanmaan alueella toimiva musiikkiopisto, jossa voi opiskella soittoa ja laulua taiteen perusopetuksen laajan ja yleisen oppimäärän mukaan. Opistolla on myös laajaa muskari- ja musaryhmätoimintaa 0–9-vuotiaille. Pirkanmaan musiikkiopiston ylläpitäjä on YMCA Tampere.
Pirkanmaan musiikkiopiston rehtorina on toiminut Jouni Auramo vuodesta 2010. Apulaisrehtoreina ovat Niina Haapanen ja Timo Saarinen. Opiston opettajia ovat muun muassa saksofonistit Masa Orpana ja säveltäjä Petri Nieminen.
San Pedro de la Paz
San Pedro de la Paz on kunta Chilessä Biobíon alueella.
Väestö
Vuoden 2002 väestönlaskennassa kunnassa asui 80 447 henkilöä, joista 38 5571 miehiä ja 41 876 naisia. Väestöstä 80 159 (99,6 %) asui taajamissa ja 288 (0,4 %) maaseudulla. Väkiluku kasvoi 18,6 prosentilla (12 630 hengellä) vuoden 1992 väestönlaskennasta.
Hallinto
Kuntaa johtaa valtuusto, jonka johdossa on vaalilla neljän vuoden välein valittava alcalde.
Richard Lenski
Richard Lenski (s. 13. elokuuta 1956) on yhdysvaltalainen evoluutiobiologi. Hänen isänsä on sosiologi Gerhard Lenski. Hän suoritti BA-tutkinnon Oberlin Collegessa 1976 ja sai PhD-arvon Pohjois-Carolinan yliopistossa 1982. Hän on American Academy of Microbiologyn ja American Academy of Arts and Sciencesin jäsen ja hän on Michiganin osavaltionyliopistossa mikrobiekologian professori. Lenskille myönnettiin 1996 MacArthur Fellowship, 2006 hänet valittiin Yhdysvaltain tiedeakatemiaan.
Lenskin tunnetuimpia tutkimusaiheita on E. coli -bakteerin evoluutio ja tutkimustyö digitaalisten organismien parissa. Hän oli yhtenä perustajan, kun vuonna 2010 perustettiin NSF Science and Technology Center for the Study of Evolution in Action, lyhyemmin BEACON Center.
Alberto Iniesta Jiménez
pienoiskuva|Alberto Iniesta JiménezAlberto Iniesta Jiménez (4. tammikuuta 1923 Albacete – 3. tammikuuta 2016 Albacete ) oli espanjalainen roomalaiskatolinen piispa. Hänet vihittiin papiksi 13. heinäkuuta 1958 ja nimitettiin Madridin arkkihiippakunnan vihkipiispaksi sekä Tubernucan titulaaripiispaksi 5. syyskuuta 1972. Piispaksi vihkiminen seurasi 22. lokakuuta. Pääkonsekraattorina toimi Vicente Enrique y Tarancón, jota avustivat Ireneo García Alonso ja José Delicado Baeza.
Iniesta Jiménez jäi eläkkeelle 5. huhtikuuta 1998.
Yantra
thumb|Shri-yantra-kuvio Yantra on geometrinen kuvio, jota käytetään meditaation aikana keskittymiskeinona mielen vapauttamiseksi.
Ireneo García Alonso
Ireneo García Alonso (25. maaliskuuta 1923 – 4. kesäkuuta 2012) oli espanjalainen roomalaiskatolinen piispa. Hänet vihittiin papiksi 27. maaliskuuta 1948 ja nimitettiin Albaceten piispaksi 7. joulukuuta 1968. Piispaksi vihkiminen seurasi 25. tammikuuta 1969. Pääkonsekraattorina tiomi Luigi Dadaglio, jota avustivat Arturo Tabera Araoz ja Anastasio Granados García.
García Alonso erosi tehtävistään hiippakunnan johdossa 4. elokuuta 1980.
Yantra
Tantriset metafyysikot ovat päätyneet siihen johtopäätökseen, että mikä tahansa muoto kosmoksessa voidaan muuttaa täsmälliseen määrään perustavia geometrisiä kuvioita, kuten piste, viiva tai kolmio. Näillä kuvioilla katsotaan olevan vaihteleva symbolinen arvo. Yhdistettynä niiden nähdään esittävän tiettyjä ominaisuuksia, jotka sisältyvät tiettyihin luomisen tai luomakunnan aspekteihin. Oikeastaan siis mikä tahansa muoto kosmoksessa voidaan nähdä yantrana.
Yantra-meditaatio
Suppeassa, teknisessä mielessä yantra on monimutkainen geometrinen kaavio, jota käytetään tantrismissa erityisesti ”työkaluna”. Tätä tarkoitusta kuvaa myös sanan yantra kirjaimellinen merkitys: tietoisuuden sisäänpäin suuntaaminen ja tavallisen mielen ylittäminen. Myöhäinen tantrinen kirjoitus, Tantra-Tattva, kertoo nimityksen juontuvan siitä, että yantra kontrolloi haluja ja täten myös kärsimystä. Yantran nähdään olevan myös kanava tai istuin tietyille jumaluuksille, jotka edustavat universumin luovia voimia, näistä esimerkkeinä hyvää onnea tuova Lakshmi, kaikkea hallitseva Vishnu tai elefantinpäinen Ganesha, joka poistaa kaikki esteet. Usein kyseessä on naispuolinen jumaluus. Tyypillisen ”tantrisen” rituaalin aikana mantrojen toistamisen ja muiden rituaalitekniikoiden lisäksi yksi pääasiallinen harjoitus on palvottavan jumaluuden yantran luominen. Tämä tehdään piirtämällä geometrinen malli paperille, puuhun tai hiekkaan, kaivertamalla metalliin, tai joskus rakentamalla se kolmiulotteiseksi. Yantran ulkoinen piirtäminen ei kuitenkaan riitä. Harjoittajan tulee asteittain luoda yantra itseensä voimakkaan keskittymisen ja visualisoinnin avulla. Hänen tulee rakentaa värikäs kolmiulotteinen malli yantrasta omaan mieleensä. Oikeastaan hänen tulee ymmärtää kokemuksen kautta, kuinka hänen kehonsa on itse asiassa identtinen yantran kanssa. Tämä on pitkä ja työläs prosessi varsinkin, kun otetaan huomioon, että tantrinen perinne on kulkenut eteenpäin pikemminkin suullisessa kuin kirjallisessa muodossa. Kun harjoittaja onnistuu tässä sisäisessä työssään, yantra muuttuu värähteleväksi kentäksi, joka imee täysin harjoittajan huomion. Hän ei enää erota, onko yantra hänessä vai toisin päin. Hänen huomionsa kääntyy täysin sisäänpäin ja lopulta hän tulee tietoiseksi itse yantran edustamasta jumaluudesta.
Vaikutukset
Meditatiivinen syventyminen eli dhyana kuvaillaan subjektin ja objektin rajan asteittaiseksi kumoamiseksi, joka on perustavanlaatuista heräävälle tietoisuudelle. Prosessin lopuksi tapahtuu lopullinen subjektin ja objektin yhdistyminen. Tässä vaiheessa duaalisuus ylitetään. Tätä tietoisuudentilaa kutsutaan samadhiksi tai ”ekstaasiksi”. Voidaan erottaa ”alempi” ja ”ylempi” samadhi. ”Alempi” saa perustansa muodosta eli rupasta tai opastavasta ajatuksesta, johon harjoittaja sulautuu. ”Korkeammassa” samadhin tyypissä tietoisuus on täysin ilman sisältöä. Tietoisuus tai cit vain pysyy itsessään. Empiirinen tietoisuus on väliaikaisesti poissa käytöstä tehden tilaa transsendentaaliselle ”todistajalle” eli sakshinille. Tätä pidetään edellytyksenä Itsensä oivaltamiselle tai vapautumiselle. Tietyn yantran edustaman jumaluuden kokeminen meditatiivisesti voidaan lukea ”alemmaksi” samadhin muodoksi. Sitä pidetään kuitenkin korvaamattomana valmistautumisena universaalin Itsen täydelliselle oivaltamiselle.
Shri-yantra
Tantriset kirjoitukset mainitsevat suuren määrän erilaisia yantroja. Suurinta osaa niistä käytetään hengellisiin tarkoituksiin, mutta joitakin myös sairauksien parantamiseen tai materiaalista hyötyä varten. Yantroista maineikkain on epäilemättä shri-yantra. Se on kosmoksen ja myös analogisesti ihmisen kehon symbolinen arkkityyppi. Se on suuren Jumalattaren eli devin tai Shaktin symboli ja edustaa tätä sekä transsendentaalisessa että maailmassa läsnä olevassa, immanentissa muodossaan. Hän edustaa maailmankaikkeuden naisellista perusperiaatetta, voimaa tai energiaa, joka on vastuussa kaikesta luodusta. Tantrisen filosofian mukaan Jumalatar ja Jumala ovat oikeasti yhtä. Yhdessä he muodostavat alkuperäisen Ykseyden, Todellisuuden kaiken ilmiömaailman takana. Heidän eronsa koettuna empiirisellä tasolla on syy kaikelle ihmisten kärsimykselle. Itsensä oivaltaminen on riippuvaista siitä, että ymmärretään korkeammalla tasolla se, että Jumala ja Jumalatar syleilevät toisiaan ikuisesti, ja että Itsensä oivaltanut adepti on osallinen tästä ikuisen liiton nautinnosta. Shri-yantra toimii muistuttaen joogia subjektin ja objektin perimmäisestä ei-eroavuudesta. Tämä yantra koostuu yhdeksästä limittäin asetetusta kolmiosta, jotka on järjestetty niin, että ne muodostavat 43 pientä kolmiota. Neljä yhdeksästä peruskolmiosta ovat kärki ylöspäin edustaen miehistä kosmista energiaa, kun taas viisi niistä on kärki alaspäin edustaen naisellista kosmista voimaa. Näitä kolmioita ympäröi kahdeksanterälehtinen lootus symboloiden Vishnua, kaikkea hallitsevaa nousevaa suuntaa mikro- ja makrokosmoksessa. Seuraava lootus, jolla on kuusitoista terälehteä, edustaa mielihalun kohteen saavuttamista, erityisesti mielen ja aistinelinten voimaa. Tämän lootuksen sulkevat sisäänsä neljä samankeskistä ympyrää, jotka ovat symbolisesti yhteydessä kahteen lootukseen ja kolmioihin. Uloimpana kuviona sijaitsevaa kolminkertaista viivaa kutsutaan ”maa-kaupungiksi” tai bhu-puraksi ja se symboloi maailman kolmea tasoa sekä mikrokosmisessa mielessä ihmisen kehoa.
Eteläisessä Intiassa shri-yantraa pidetään palvonnan kohteena. Sen voi löytää keskiaikaisesta tai myöhemmästä temppelistä pyhäköstä, jossa on pieni alttari. Näissä alttareissa on tradition mukaiset shri-yantra-kaiverrukset. Terveyssyistä ja myös mustaa magiaa varten shri-yantraa käytetään myös kaiverrettuna kullasta, hopeasta tai kuparista tehdyllä ohuella alustalla, joka on rullattu lieriön sisään ja laitettu metalliseen koteloon niin, että sitä voi pitää eräänlaisena amulettina.
2,4,6-trikloorianisoli
2,4,6-trikloorianisoli eli TCA (C7H5Cl3O) on aromaattinen orgaaninen yhdiste, anisolin kloorattu johdannainen, jota syntyy myös eräiden sienien ja bakteerien aineenvaihduntatuotteina. TCA on tärkein aiheuttaja korkkivikana tunnetulle viinin makuvirheelle.
TCA on myös pääaiheuttaja Etelä-Amerikasta tuoduissa kahvinpavuissa esiintyvälle Rio-y -ominaismaulle, jota kahvinharrastajapiireissä ei välttämättä pidetä makuvirheenä.
Hannu Luojola
Hannu Tapio Luojola (29. marraskuuta 1946 Turku – 3. tammikuuta 2020 ) oli suomalainen jääkiekkoilija, joka pelasi puolustajana SM-sarjassa ja SM-liigassa vuosina 1965–1979. Suomen maajoukkueessa Luojola pelasi 20 maaottelua ja oli mukana yksissä MM-kilpailuissa.
"Hantta" Luojola edusti pääsarjaurallaan Turun Tovereita, Helsingin Jokereita, Turun Palloseuraa ja Rauman Lukkoa. Hän pelasi SM-sarjassa ja SM-liigan runkosarjassa yhteensä 261 ottelua, joissa hänen tehopisteensä olivat 50 + 45 = 95 ja jäähymääränsä 408 minuuttia. Hän saavutti urallaan yhden SM-hopean ja kaksi SM-pronssia.
Pelaamissaan 20 maaottelussa Luojola teki kolme maalia. Hän kuului Suomen joukkueeseen Bernin ja Geneven MM-kilpailuissa 1971.